Mahlunjärvi

**Mahlunjärvi** on Keski-Suomessa Saarijärvellä Mahlun lähellä  sijaitseva järvi.

## Maantietoa
Mahlunjärvi on 6,7&nbsp;kilometriä pitkä, 4,0&nbsp;kilometriä leveä, ja sen pinta-ala on 714&nbsp;hehtaaria eli 7,1 neliökilometriä. Sen rantaviiva on polveileva ja järvi on kuin neljän lahden yhdistelmä. Järven keskiosassa sijaitsevan Heinäniemen eteläpuolella sijaitsee 3,5&nbsp;kilometriä pitkä lahti, jonka pohjukkaa kutsutaan Hietalahdeksi ja sen sivulahtea Ryönänlahdeksi. Heinäniemen pohjoispuolella on Ähtävänlahti. Luoteeseen työntyy 1,5&nbsp;kilometriä pitkä lahti, jonka pohjalla sijaitsee Maunulanlahti. Tänne laskee Muittarinkoski. Lahdet kohtaavat toisena pienellä järvenselällä, jonka itäpäästä alkaa koilliseen ulottuva Taipaleenlahti. Täältä alkaa Riekonkoski, joka laskee Saarijärveen. Taipaleenlahden rannat kohoavat Vihtamäellä 225&nbsp;metrin korkeuteen mpy. eli noin 104&nbsp;metriä vedenpinnasta, samoin ne tekevät vastarannalla Riekossa. Hietalahden koillisrannasta kohoaa Kalmukangas 220&nbsp;metrin korkeuteen. Järven suurin saari on Papinsaari, joka on suojeltu. Kartan mukaan järvellä on vielä neljä saarta lisää. Kaksi niistä sijaitsee järvenselän keskellä: Tolonen ja Kirrinsaari. Järvi on luodattu ja siitä on julkaistu syvyyskartat. Järven tilavuudeksi on määritetty 39,42 miljoonaa kuutiometriä ja sen keskisyvyydeksi on saatu 5,5&nbsp;metriä. Järven pohja on epätasainen. Tolosen ympäristössä on suuria syvyysvaihteluita. Järven syvin kohta 28&nbsp;metriä sijaitsee Tolosen kaakkoispuolella olevassa syvänteessä . Muita syvänteitä löytyy Hietalahdesta (14&nbsp;metriä syvää), Ryönänlahdelta (9&nbsp;metriä), Ähtävänlahdelta kolme pientä syvännettä (15&nbsp;metriä), ja Maunulanlahden suulta (19&nbsp;metriä). Järven rantaviivan pituus on 33,2&nbsp;kilometriä. Järven alavat rannat on viljeltyä maata ja sinne keskittyy myös kiinteä asutus. Pohjoisessa sijaitsee Muittari, etelässä Mahlu ja koillisessa Hännilä ja Riekko. Seututie 633 kulkee etelässä Mahlun kautta ja lähes viistää järvenrantaa. Mahlusta Muittariin kulkee yhdystie 16831, joka ylittää Muittarinkosken. Tie oikaisee mäen yli Riekkoon, muttei ylitä Riekonkoskea. Vastarannalle tulee tie Ranta-Hännilästä.

## Luontoarvoja
Järvestä ja sen rantavyöhykkeistä on merkitty laajasti mukaan Saarijärven reitin Natura 2000- hankkeen suojelualueeseen (FI0900025, 1&nbsp;534&nbsp;hehtaaria).

## Vesistösuhteet
Järvi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Mahlunjärven alueella (14.62), jonka Mahlunjärven lähialueeseen (14.621) järvi kuuluu. Mahlunjärvi on läpivirtausjärvi, koska Saarijärven reitti tulee vartejärvestä&nbsp;(107&nbsp;ha) Muittarinkoskessa Mahlujärveen ja jatkaa Riekonkoskesta Saarijärveen&nbsp;(1&nbsp;415&nbsp;ha). Reikonkosken yläpuolen valuma-alueen pinta-ala on 2&nbsp;133&nbsp;neliökilometriä ja järvisyys 6,63&nbsp;% . Mahlunjärven lähialueella (14.621) sijaitsee neljä muuta yli hehtaarin kokoista lampea. Soilampi&nbsp;(14&nbsp;ha) laskee järven itärantaan, pieni Vaimolampi&nbsp;(1&nbsp;ha) Kalmunkankaan pohjoispuolelle, ja sekä Iso Kylkijärvi&nbsp;(20&nbsp;ha) ja Pieni Kylkijärvi&nbsp;(5&nbsp;ha). Kotajoen alueen (14.624) laskujoki on Kotajoki, jonka alajuoksulle yhtyy etelästä tuleva Konttijoki. Kotajoki alkaa Sahrajärvestä&nbsp;(191&nbsp;ha), joka sijaitsee noin 14&nbsp;kilometrin päässä Mahlujärvestä. Mahlujärven lähellä ei sijaitse valuma-alueen merkittäviä järviä. Mahlujärven vedenpinnan korkeus on 121,5&nbsp;metriä mpy, joten Riekonkosken pudotus Saarijärveen on 4,1&nbsp;metriä.

## Katso myös
* Luettelo Suomen Natura 2000 -alueista

## Lähteet